Yhdistyneet särkkäkuningaskunnat

Yhdistyneet särkkäkuningaskunnat (yleensä Särkkäkuningaskunnat) eli Yhdistyneiden särkkäkuningaskuntien liittovaltio on valtio Arriban pohjoispuolella sijaitsevien Särkkändiän ja Kfandian saarien aluueella. Maan naapurit ovat etelässä Arriba, lännessä ja pohjoisessa Shoreland ja Seelanti, idässä Eldotaari. Maan koko on 35.000 neliökilometriä ja väkiluku 10 miljoonaa, joista 80% ulkomaisia siirtotyöläisiä.

Maa on yksi maailman vauraimmista. Alun perin saarilla on sijainnut useita kuningaskuntia ja suurin osa niistä säilytti itsenäisyytensä siirtomaavalloittajilta, vaikkakin Djibain kuningaskunta ja Salmiportin kuningaskunta olivatkin 1800-luvulla Angenstanialaisten ja Arribalaisten hallinassa. Vuoteen 1911 kaikki kuningaskunnat itsenäistyivät, jolloin alueelle jäi 6 kuningaskuntaa, enemmän tai vähemmän Angenstanian vaikutuksen alaisuudessa. Vuonna 1971 nämä kuningaskunnat yhdistyivät yhdeksi valtioksi, minkä jälkeen maan taloudesta tuli yksi maailman merkittävimmistä. Tänä päivänä maa on maailman toisiksi vaurain valtio, se on rikastunut maasta löytyneillä öljyvaroilla. Varsinkin Djibai on alkanut kehittyä yhdeksi maailman talouskeskuksista.

Maantiede ja ilmasto
Yhdistyneet särkkäkunnat ovat pääasiassa aavikkoa ja entistä merenpohjaa. Maanviljelys kelpoista maasta on vain 0.7% ja maan ruuasta tulee 95% maan ulkopuolelta. Kuitenkin viime vuosina maa on kehittänyt keinoviljelmiä. Maaperä on kumpuilevia hiekkaharjuja. Lämpötila on koko vuoden 20 asteen yläpuolella, kesäisin yleensä jatkuvasti yli 30 jolloin mitataan myös jopa yli 50 asteen lukemia. Maassa ei ole yhtään ympärivuotista järveä tai jokea. Varsinkin maan keskiosat ovat äärimmäiset karut.

Saarten arvioidaan olevan hyvin nuoret, koska maaperä muistuttaa paljon merenpohjan maastoa. Maan suuret öljyvarat tukevat teoriaa siitä että maaperä on hyvin nuorta. Maa kohoaa alueella ja 40.000 vuoden päästä maasta voi tulla osa Arribaa ja siihen kuuluva niemimaa.

Varhaishistoriikki
Asutusta saarilla on ollut jo 14.000 vuotta sitten. Maan väkiluku pysyi tuhansia vuosia muutamissa tuhansissa tai sadoissa, jopa katosi hetkeksi karujen olosuhteiden vuoksi. Maanviljelys alueelle saapui 3500 vuotta sitten. 2500 vuotta sitten ensimmäinen korkeakulttuuri syntyi Särkkändiä-Djibain alueelle nimellä Santamaan kuningaskunta. Kuningaskunta oli väestöltään heikko: Pronssikaudella kummallakin saarella kokonaisväkiluku oli yhteensä 5400.

Voimakkaampi Särkkändiän kuningaskunta valloitti ajanlaskun alun aikoihin koko Särkkändiän saaren. Se sai lopulta myös Kfandian saaren länsiosat. Särkkändiän kuningaskunta sai 500-luvulle menessä vallattua Arriban pohjoisosat ja Seelannin koillisrannikon. Särkkändiän kuningaskunta saavutti huippunsa 1000-luvulla jolloin se hallitsi Seelannin länsirannikkoa, lähes koko Arribaa lukuun ottamatta eteläisintä osaa, Eldotaarin pohjoisosia sekä lähes koko Sundan saarta. Väkiluku impeurumilla oli tuolloin 12 miljoonaa. Joidenkin mukaan Särkkändiän kuningaskunta olisi ottanut jo 1100-luvulla yhteyttä Kaanikuntaan. Särkkändiä säilyi suurena 1500-luvulle. Kun Angenstanialaiset saapuivat Arribaan pyysi Surnan kuningaskunta heiltä apua Särkkändiää vastaan. Angenstanialaisten ylivoimaisuuden vuoksi Särkkändiä taipui helposti ja impeurumi katosi 1500-luvun alkupuolella. Särkkändiän kuningaskunta keskittyi hallitsemaan Särkkändiän saarta.

Suurvaltojen puristuksissa ja muotoutuminen nykyiselleen
1600-luvulla Ferditina ja Angenstania kävivät kauppaa Särkkändiän kanssa, joka sai näiltä moderneja tuliaseita. Särkkändiä sopi rauhan 1700-luvulla suurvaltojen kanssa. Kuitenkin Angenstania hyökkäsi 1800-luvulla Kfandian saarelle, minkä Särkkändiä menetti. 1860-luvulla angenstanialaiset pakottivat Särkkändiän luovuttamaan Salmiportin ja Djibain alueet. Särkkändiä sai Djibain myös takaisin 11 miljoonaa kultia vastaan, minkä satamaa alettiin 1900-luvun alussa kehittää. Angenstanian annettua itsenäisyyden sen kaikille alueille Särkkändiässä 1880, oli alueella 6 kuningaskuntaa Särkkändiän ja Kfandian saarilla, Särkkändiä, Djibai, Salmiportti, Djoonia, Qasma ja Sauda. Näistä eniten teollistuivat Särkkändiä ja Djibai jotka rikastuivat luonnonvaroilla. Arriba valloitti kuningaskunnat ensin 1890, mutta ne uudelleenitsenäistyivät 1918. Toisessa maailmansodassa Arriba miehitti jälleen kaikki kuningaskunnat 1940, mutta Yhdyssärkät vapautti kuningaskunnat 1944 Kuningaskunnat yhdistyivät uudestaan 1971, nimeksi tuli Yhdistyneet Särkkäkuningaskunnat.

Talous
Maan talous on kehittynyt öljy- ja maakaasuteollisuuden sekä kansainvälisen pankki- ja finanssitoiminnan ympärille. Maassa maailman suurimmat öljyvarat, mikä on tuonut maahan miljoonia siirtolaisia. Öljyvarat huomattiin jo varhain 1900-luvulla, mutta kunnolla niiden hyödyntäminen pääsi vauhtiin vasta 1950-luvulla. Djibain satama on yksi maailman suurimmista. Djibaista on kehittynyt maailman yksi tärkeimmistä talouskeskuksista. Djibain sektorin väkiluku on kasvanut 400.000 asukkaasta 5 miljoonaan asukkaaseen.

Väestö
Maan väkiluku on noin 11.5 miljoonaa joista noin 8.2 miljoonaa on ulkomaalaisia siirtotyöläisiä. Väestö oli vuonna 1900 590.000 ja 1950 1.000.000. Väestö kasvaa nopeasti Eldotaarilaisten ja Seelantilaisten siirtotyöläisten mukana. Siirtotyöläisten olot ovat huonot: heillä ei ole yhtään oikeuksia maassa.

Politiikka
Maan politiikka perustuu vanhoihin kuningasjärjestelmiin, Maata hallitsee yksi kuningas, mutta entisillä kuningaskunnilla on osavaltion tavoin laaja itsehallinto, sekä omat "aluekuninkaat" eli kuninkaan vasallit. Kuningas asuu Särkkändiässä, mutta kuninkaallisella perheellä on myös loma-asunto Djibaissa ja Qasmassa. Kuninkaan valta on hyvin suuri. Kuninkaan apuna toimii yksikamarinen parlamentti. Maassa on rajoitettu äänioikeus: vain syntyperäisillä asukkailla on oikeus äänestää parlamenttivaaleissa ja paikallisvaaleissa. Naiset saivat äänioikeudun kaikkiin vaaleihin 2005. Maassa korruptio on hyvin yleistä

Valtio on konservatiivisesta sisäpolitiikastaan huolimatta pysynyt syntymävuodestaan 1971 asti puolueettomana ja sillä ei ole ollut nykyisen kaltaisena valtiona koskaan armeijaa, vaan se on sopinut Yhdyssärkkien kanssa sopimuksen, missä Yhdyssärkkäin asevoimat vastaavat maan puolustamisesta tarvittaessa. Seelannin sisällissota on kuitenkin lisännyt oman armeijan kannatusta maassa.

Liikenne
Yhdistyneissä Särkkäkuningaskunnissa 98% teistä oli päällystettyjä vuonna 2015. Rautatietä oli 1500 kilometriä, joista lähes puolet vain öljyteollisuuden käytössä. Vesiliikenne saarien välillä on vilkasta kuten myös Djibai-Arriba välillä. Tärkeitä suursatamia on kolme, Djibai, Särkkändiä ja Sauda. Lentokenttiä maassa on kahdeksan, tärkeimmät ovat Djibai ja Qasma.